ইডেন টেস্টে ব্যাটিংয়ে ভরাডুবি ভারতের! ম্যাচে ফিরতে পারবে ভারত?

ওয়েব ডেস্ক : চলছে ভারত-দক্ষিণ আফ্রিকা টেস্ট সিরিজ (India vs South Africa Test series 2025)। ইডেনে হচ্ছে প্রথম টেস্ট ম্যাচ (Test Match)। আগেই শোনা গিয়েছিল, এই ম্যাচের জন্য ঘূর্ণিপিচ তৈরি করা হচ্ছে ইডেনে (Eden Gardens)। কিন্তু সেই পিচেই এবার ফেসে গেল টিম ইন্ডিয়া (Team India) নিজেই। দক্ষিণ আফ্রিকাকে ১৫৯ রানে অলআউট করা শুভমন গিলরা এবার নিজেরাই স্কোরবোর্ডে তুলে পারলেন মাত্র ১৮৯ রান। প্রোটিয়াদের বিরুদ্ধে মাত্র ২৮ রানের লিড দিলেন জশপ্রীত বুমরার-রা।

শুক্রবার থেকে শুরু হয়েছে এই টেস্ট ম্যাচ। টসে জিতে প্রথমে ব্যাটিংয়ের সিদ্ধান্ত নিয়েছিল দক্ষিণ আফ্রিকা (South Africa)। তবে ব্যাটিংয়ে নেমে ভালে শুরু করলেও, ভারতীয় বোলিংয়ের দাপটে পড়ে যায় একের পর এক উইকেট। বুমরা নেন পাঁচ উইকেট। তবে এর পরেই ব্যাটিংয়ে নামে ভারত। তবে স্কোর বোর্ডে যখন ১৮ রান, সেই সময় প্যাবিলিয়নে ফেরেন যশস্বী জয়সওয়াল। তিনি করেন মাত্র ১২ রান। তবে ভালো ব্যাটিং চালিয়ে যাচ্ছিলেন কে এল রাহুল এবং ওয়াশিংটন সুন্দর।

আরও খবর : ঘাড়ে যন্ত্রণা নিয়ে মাঠ ছাড়লেন শুভমন! আর কি ব্যাট করবেন?

শনিবারও তাঁরা ভালো খেলা চালিয়ে যাচ্ছিলেন। ৫৭ রানের জুটি বেধেছিলেন তাঁরা। কিন্তু স্কোর বোর্ডে যখন ৭৫ রান সেই সময় ২৯ রান করে আউট হন ওয়াশিংটন। তার পরেই আর কেউ ক্রিজে দাঁড়াতে পারেননি। রাহুলও ৩৯ রান করে প্যাবিলিয়নে ফেরেন। অন্যদিকে অধিনায়ক শুভমন গিল চোট পেয়ে মাঠ ছাড়েন। তিনি পরে আর মাঠে নামেননি। এছাড়া এদিন ঋষভ পন্থ ও রবীন্দ্র জাডেজা দু’জনেই ২৭ রান করে আউট হন। ধ্রুব জুড়েলও আউট হয়ে যান মাত্র ১৪ রান করে। তবে লড়াই চালিয়ে যাচ্ছিলেন অক্ষর প্যাটেল। কিন্তু তিনিও ১৬ রান করে আউট হন। অন্যদিকে মহম্মদ সিরাজ, কূলদীপ যাদব ও জশপ্রীত বুমরা-রা এদিন ১ রান করে আউট হন। ফলে নিজেদের তৈরি করা পিচে নিজেরাই ঘূর্ণি খেলেন গিলরা।

এদিন ভালো বোলিং করে দক্ষিণ আফ্রিকার বোলাররাও। মার্কো জ্যানসেন নেন ৩টি উইকেট। সিমোন হার্মার নেন ৪টি উইকেট। কেশব মহারাজ ও করবিম বোশ নেন একটি করে উইকেট। যার ফলে মাত্র ১৮৯ রানে থেমে যায় ভারতের ইনিংস। এর পরেই ইডেনের পিচ নিয়ে প্রশ্ন উঠতে শুরু করেছে। যার কারণে প্রথম ইনিংসের ভরাডুবি হল ভারতের।